Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19100

e) új G és H Mellékletek, amelyek a zaj minősítési dokumentumok kezeléséhez, illetve a földterület hasznosítás tervezés céljára helikopter zaj adatok beszerzéséről tartalmaznak útmutató anyagot -a sorrendnek megfelelően. 2005 február 23 2005 július 11 2005 november 2007/70/II. szám NEMZETKÖZI SZABVÁNYOK ÉS AJÁNLOTT ELJÁRÁSOK I. RÉSZ - MEGHATÁROZÁSOK Repülőgép - (Aeroplane) levegőnél nehezebb, erőgép meghajtású légijármű, amely repülés közben a felhajtó erőt főleg az olyan felületekre ható aerodinamikai reakciók révén nyeri, mely felületek az adott repülési körülmények között rögzített helyzetben maradnak. Légijármű - (Aircraft) Minden olyan szerkezet, amely levegőben maradását a földfelszínre ható aerodinamikai reakcióktól eltérő aerodinamikai reakciók biztosítják. Kapcsolódó légijármű rendszerek - (Associated aircraft systems) Azok a légijármű rendszerek, amelyek a földi üzem során az elektromos/pneumatikus teljesítményt a segédhajtóműtől kapják. Segédhajtómű - (Auxiliary power-unit (APU)) Légijárművön elhelyezett önálló hajtóműegység, amely a földi üzem során elektromos és pneumatikus teljesítményt biztosít a légijármű különféle rendszerei részére. Kétáramúsági viszony - (By-pass Ratio) Gázturbina hajtóművön a nagynyomású kompresszort megkerülő csatornán haladó levegőtömeg aránya az égőkamrákon áthaladó levegő tömegéhez viszonyítva a maximális tolóerőre számítva tengerszinten, a Nemzetközi Egyezményes Légkörben, álló helyzetben lévő légijárművet figyelembe véve. Továbbfejlesztett repülőgép változat - (Derived Version of an Aeroplane) A légi-alkalmasság szempontjából a zajminősítési bizonyítvánnyal ellátott prototípushoz hasonló, de a típus tervében a zaj jellemzőit esetleg károsan befolyásoló változtatásokat tartalmazó légijármű. 1. Megjegyzés. - Amikor a bizonyítványt kiadó hatóság úgy találja, hogy a tervezett változtatások a tervezésben, kialakításban, teljesítményben, vagy a tömegben olyan mértékűek, hogy egy alapvetően új vizsgálat szükséges az érvényes légi-alkalmassági követelményeknek való megfelelés megállapításához, a légijárművet új típusnak és nem továbbfejlesztett változatnak kell tekinteni. 2. Megjegyzés. - A "hátrányosan" szó, a zajminősítési szintek bármelyikének 0,10 dB-nél nagyobb mérvű megnövekedését jelenti, kivéve, ha a típustervezet változtatásának felgyülemlett hatásait jóváhagyott eljárás szerint követik nyomon, amely esetben a "hátrányosan" szó, a zajminősítési szintek bármelyikének 0,3 dB-nél nagyobb mérvű megnövekedését, vagy az egyezés határértékét jelenti, amelyik a kisebb. Továbbfejlesztett helikopter változat - (Derived Version of a helicopter) A légi-alkalmasság szempontjából a zajminősítési bizonyítvánnyal ellátott prototípushoz hasonló, de a típustervében a zaj jellemzőit esetleg károsan befolyásoló változtatásokat tartalmazó helikopter.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes